stanford-oval/wikipedia huggingface dataset:
הרכבת צד (צלילה)
היסטוריה

הרעיון של מכלים צדדיים מקורו בצלילה במערות בבריטניה, במהלך שנות ה-60. במהלך חקירה של מערות תת-קרקעיות המוצפות במים, צוללנים נתקלו מדי פעם במעברים צרים שחסמו חקירה נוספת. ניתוק המכל בהרכבת צד והעברתו דרך המעבר בנפרד מהגוף איפשרה את הכניסה למעברים צרים אלו.
הרכבת המכל במים

הרכבת צד מאפשרת לצוללן להרכיב בכוחות עצמו ובקלות את מכלי הצלילה בעומק הים. הדבר מאפשר לצוללן לרדת לעומק עם המכלים הרזרביים כאשר הם מנותקים מיתר הציוד. את המכלים הרזרביים ניתן להשאיר במיקום מסוים בקרקעית הים. באופן זה, הצוללן יכול לחזור למיקום המסוים, על מנת להחליף את המכלים הריקים במלאים מבלי לצאת מהמים.
האפשרות להרכיב את המכלים בתוך המים, מאפשרת לצוללן גם להרכיב את המכלים על פני המים מייד לפני תחילת הצלילה. בתרחישים רבים של הרכבה הרגילה - כלומר הרכבה של המכלים על גב הצוללן - הצוללן צריך להרכיב את מכל הגז על גבו עוד בטרם הוא נכנס למים. לכן בתרחישים אלה קשה לצוללן להימנע מלהתנייד מחוץ למים ללא מכלי הגז הכבדים על גבו. לעומת הרכבה הגב, הרכבת צד מאפשרת הכנסה של המכלים למים בנפרד ללא התניידות עם המכלים על הגב. מכיוון שמכלי הצלילה הם כבדים, ההתקן מתאים במיוחד לסובלים מפגיע בעמוד השידרה וממוגבלויות אחרות.
בצלילה טכנית

כאשר משתמשים בהרכבת צד בצלילה טכנית עם תמהיל גזים (לדוגמה, ניטרוקס, הליום, וחמצן טהור), אין צורך בהתקן מיוחד של שני מכלים על גב הצוללן.
כמו כן, הרכבת הצד מאפשר לסובב בקלות את שסתומי מכל הגז ומאפשר להסיר בקלות מכלים בעת הצורך, פעולות שלעיתים נדרשות בצלילה טכנית.
בצלילת מערות

בצלילת מערות, הרכבת צד מקלה על כניסה לאזורים צרים במערה.
השימוש בקסדה

מכלי גז הממוקמים על גבו של הצוללן, מגנים על גבו וראשו של הצוללן. בהרכבת צד אין הגנה כזו. לכן ניתן להפחית את החשיפה לפגיעת ראש בהרכבת צד על ידי שימוש בקסדה.
הקטנת רוחב גוף

הרכבת צד מאפשרת לצוללן להיכנס לפתחים צרים על ידי ניתוק המכלים תוך כדי צלילה והפחתת רוחב הגוף שלו על ידי מיקומם של המכלים בחזית.
גלריית תמונות

הרכבת צד מגדילה את הסיכון לפגיעת ראש מאחור. השימוש בקסדה להגנה על הראש מפחיתה את הסיכון לפגיעה.
צלילת מערות עם הרכבת צד
בצלילה טכנית, ההשימוש בהרכבת צד מאפשר להימנע משימוש בהתקן גב עם שני מכלים אשר מוצג בצילום.
בתצלום נראה צוללן שדוחף את אחד ממכליו קדימה בהרכבת צד עם שני מכלים. פעולה זו מקטינה את רוחב הגוף של הצוללן. ניתן לדחוף את שני המכלים יחד ולהשיג רוחב גוף צר אף יותר.
ראו גם

צלילה טכנית
ציוד צלילה
סכנות צלילה
נייטרוקס
לקריאה נוספת

Heinerth, Jill (2012). Side Mount Profiles. Heinerth Productions Inc. ISBN 978-0979878954.
Hartmann, Alexander (2014). Sidemount Guide. epubli GmbH. ISBN 9783737502962.
Neto, Rob (2015). Sidemount Diving: The Almost Comprehensive Guide. CreateSpace Independent Publishing Platform. ISBN 978-1517458003.
הערות שוליים

↑  Iliffe, Thomas M., and Curt Bowen. "Scientific cave diving." Marine Technology Society Journal 35.2 (2001): 36-41.
↑  הרכבת צד, באתר התאחדות הישראלית לצלילה
↑  B Schofield, Dave Ryall., CAVE DIVING - BRITISH STYLE, CDG Web Site
מכלים רזרבים נוספים לצורך הרכבה מתחת למים.
תחזור

"תחזור" הוא שיר של הפרויקט של עידן רייכל בביצועה של הזמרת הישראלית רוני דלומי. הוא יצא לאור ב-31 באוקטובר 2023, באמצעות חברת התקליטים הליקון ארומה מיוזיק, כסינגל המוביל מתוך אלבום האולפן החמישי של הפרויקט, "מגדל של אור" (2024). את השיר כתבו והלחינו עידן רייכל ואבי אוחיון והפיק רייכל.
השיר יצא בצל מלחמת חרבות ברזל והוקדש לחטופים במסגרת החטיפה לעזה ולנרצחים.
רקע וכתיבה

את השיר כתבו עידן רייכל ואבי אוחיון והפיק רייכל. בצאתו של השיר פרסם רייכל הצהרה בה כתב: ”אנחנו מדינה שכולה, שתקום ותפרח, מתוך עוצמות הגעגועים, מתוך התקווה שישובו, שיחזרו, מתוך הכאב והכבוד לאלו שכבר לא יחזרו, ויחיו בלבנו לתמיד”, והוסיף ”נמשיך ונהיה מגדל של אור אחד לשני. נהיה טובים יותר, חזקים יותר, ראויים יותר”. זה שיתוף הפעולה הראשון של רייכל ודלומי, כ-13 שנים לאחר שהקליטה את השיר "Cada Dia" מתוך האלבום "בין קירות ביתי" (2008) של הפרויקט של עידן רייכל באלבום הבכורה שלה "קצת אחרת" (2010).
קבלה ביקורתית

מבקר המוזיקה יוסי חרסונסקי העניק ביקורת חיובית לשיר, בה אמר: ”הלחן והביצוע של דלומי פוגעים בכל הנקודות הרגישות שלנו. עידן רייכל ואבי אוחיון שרטטו קו מלודי שעושה את דרכו הכי ישיר אל מרכז הרגש, ודלומי הופכת אותו לטהור ועוצמתי, כזה שמעורר רגשות עד קשים להתמודדות, אבל אינו סותם את הגולל על התקווה.”
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 7 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | גלגלצ | 20 |  |
|  ישראל | כאן גימל | 28 |  |
|  ישראל | רדיו דרום | 7 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 31 באוקטובר 2023 | סטרימינג • הורדה דיגיטלית | הליקון ארומה מיוזיק |  |
ריקוד עם

לשיר חובר ריקוד מעגל בידי תמיר שלו בשנת 2024.
המיניונים

ערך זה עוסק בסרט משנת 2015. אם התכוונתם לדמויות עליהן מבוסס הסרט, ראו .
| --- | --- |

כרזת הסרט
 בימוי:  פייר קופין, קייל בלדה 
 הופק בידי:  כריס מלדנדרי וג'נט הילי
 תסריט:  בריאן לינץ' 
 עריכה:  קלייר דודג'סון
 שחקנים ראשיים:  פייר קופין סנדרה בולוק ג'ון האם ג'פרי ראש
 מדבבים:  סנדרה בולוק (Scarlet Overkill) ג'ניפר סונדרס (אליזבת השנייה) פייר קופין (מיניון) סטיב קארל (Gru) סטיב קוגן אליסון ג'ני מייקל קיטון ג'ון האם (Herb Overkill) כריס רנו ג'ניפר סונדרס מייקל קיטון ג'פרי ראש אליסון ג'ני קרלוס אלזראקוי 
 מוזיקה:  הטיור פררה 
 מדינה:  ארצות הברית 
 חברת הפקה:  אילומיניישן הפקות
 חברה מפיצה:  סרטי יוניברסל
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 10 ביולי 2015 ישראל 2 ביולי 2015
 משך הקרנה:  91 דק' 
 שפת הסרט:  אנגלית 
 סוגה:  סרט קומדיה, סרט ילדים, סרט שוד 
 מקום התרחשות:  לונדון, אורלנדו, ניו יורק, פלורידה 
 תקציב:  $74,000,000
 הכנסות:  $1,159,398,397
 הכנסות באתר מוג'ו:   minions
 סרט הבא:  המיניונים: עלייתו של גרו
 www.minionsmovie.com
 דף הסרט ב־IMDb
 
המיניונים (באנגלית: Minions) הוא סרט קומדיה אמריקאי בהנפשה ממוחשבת של אילומיניישן מ-2015. הסרט בוים על ידי פייר קופין וקייל בלדה, ונכתב על ידי בריאן לינץ'. הסרט מהווה פריקוול לסרט "גנוב על הירח" מ-2010, והוא לשלישי בזיכיון "גנוב על".
"המיניונים" זכה להצלחה רבה, וגרף בקופות ברחבי העולם הכנסות של $1,159,398,397, שהביאו לדירוגו במקום החמישי ברשימת הסרטים המכניסים ביותר לשנת 2015. נכון ל-2019 הסרט נמצא במקום ה-19 ברשימת הסרטים המכניסים ביותר בכל הזמנים. למרות ההכנסות הגבוהות, הסרט זכה לביקורות ממוצעות.
עלילה

כאשר כדור הארץ נוצר, בקרקעית הים החלו להתפתח במהירות יצורים חד-תאיים רבים, שלימים נודעו כגזע "המיניונים" (Minions), והם היו לראשונים שאכלסו את הכוכב. המיניונים שמו לעצמם מטרה לשרת את הנבלים המרושעים ביותר שיימצאו, ומיד לאחר שנוצרו הם התקבצו וחיפשו אחר נבלים לשרתם. המיניונים החלו את דרכם כאשר שירתו את הדינוזאור טירנוזאורוס רקס בתקופת הקרטיקון עליון, אך הם כשלו בכך והובילו למותו. לאחר ששירתו את פרעה, דרקולה ונפוליאון, וכשלו אצל כולם, המיניונים החליטו לפרוש ועברו להתבודד באנטארקטיקה.
בשנת 1968, לאחר שהייה מבודדת, ארוכה ורצופה באנטארקטיקה, אחד מהמיניונים, קווין, החליט לצאת לחפש אחר נבל חדש אותו המיניונים ישרתו. קווין צירף אליו למסע שני מיניונים נוספים - סטיוארט ובוב. השלושה החלו בדרכם מאנטארקטיקה לעבר אמריקה הצפונית, ובדרכם הם עברו באפריקה, אוסטרליה ואסיה. לאחר מסע ארוך, השלושה הגיעו לארצות הברית, והחלו בחיפושים אחר נבל לשרתו.
השלושה מצאו עצמם בניו יורק, והבחינו במודעת פרסום לכנס חובבים באורלנדו שבפלורידה בשם "רשע-קון". השלושה תפסו טרמפ לכנס עם משפחת גנבים במטרה למצוא בו נבל חדש שיוכלו לשרת. בכנס, השלושה נבחרו לשרת נבלת-על ידועה לשמצה בשם סקרלט קטלנוביץ'. במקביל, באנטארקטיקה, המיניונים האחרים התחילו לשרת חבורת יטים, אך כשלו גם אצלם, ולאחר ששמעו כי קווין, סטיוארט ובוב מצאו נבל חדש לשרתו, הם יצאו בעקבותיהם.
לאחר שבחרה בהם לשרתה, סקרלט לקחה את קווין, סטיוארט ובוב לביתה בלונדון והטילה עליהם את משימתם - לגנוב עבורה את כתר אדוארד הקדוש של מלכת הממלכה המאוחדת אליזבת השנייה, תוך איום כי אם ייכשלו הם יוצאו להורג. בעזרת גאדג'טים אותם קיבלו מבעלה הממציא של סקרלט, הרב, השלושה יצאו למצודת לונדון, ועקבו אחר הכרכרה המלכותית בה נסעה המלכה. לאחר עימות קצר, השלושה הצליחו לגנוב את הכתר, תוך שהם בורחים משוטרים שניהלו אחריהם מרדף. במהלך המאבק בוב שלף חרב תקועה באבן, וזו התגלתה כ"אקסקליבר" של המלך ארתור, מה שהביא להחלטה על הכתרתו המיידית של בוב למלך.
סקרלט שמעה על הכתרתו של בוב כמלך, היא בטוחה ששלושתם בגדו בה ובזעמה היא החליטה לנקום. בהגיעה לארמון המלוכה, סקרלט גערה בקווין, סטיוארט ובוב, אך נוכחה לדעת כי הם עדיין נאמנים לה, כאשר בוב העניק לה את המלוכה. אף על פי כן, סקרלט שלחה את השלושה לעינויים בצינוק. הם הצליחו לברוח מהצינוק ויצאו למקום ההכתרה על מנת להתנצל בפני סקרלט היות שעדיין היו נאמנים לה. השלושה הפריעו שלא בכוונה להכתרה, והפילו על סקרלט נברשת גדולה. סקרלט הזועמת שלחה אל השלושה קבוצה גדולה של נבלים על מנת שתחסל אותם. הנבלים תפסו את סטיוארט ובוב, ועל מנת לשים סוף למרדף, קווין השתמש באחת מהמצאותיו של הרב והפך לענק. בצורתו הענקית, קווין הבריח את הנבלים, הציל את חבריו ולאחר מכן הוא הגיע אל סקרלט והרב ואף הרג אותם באמצעות רקטת RPG ואז חוזר לגודלו המקורי.
אליזבת השנייה הוכתרה מחדש למלכה, והעניקה לקווין, סטיוארט ובוב מתנות, כהוקרה על פועלם. לפתע, סקרלט והרב התגלו כחיים, אך לפני שהם הספיקו לגנוב מהמלכה אליזבת את הכתר, הגיח ילד צעיר בשם גרו, שהקפיא אותם בעזרת מכשיר אותו יצר, וגנב בעצמו את הכתר. קווין, סטיוארט ובוב גילו הערצה כלפי גרו, ויחד עם כל שאר המיניונים, שהופיעו בפתאומיות, הם הלכו בעקבותיו, וקיבלו אותו כאדונם החדש.
דמויות ומדבבים

| דמות | תיאור הדמות | מדבב/ת באנגלית | מדבב/ת בעברית | הערות |
| --- | --- | --- | --- | --- |
| קווין, בוב וסטיוארט | שלושה מיניונים שיוצאים מאנטארקטיקה לצפון אמריקה כדי לחפש אחר נבל לשרתו. | פייר קופין | לא ידוע (מילים נבחרות בעברית) | מלבד השלושה, פייר קופין תרם את קולו גם לכל שאר המיניונים שהופיעו בסרט |
| סקרלט קטלנוביץ' | נבלת-על ידועה לשמצה החולמת להשתלט על העולם ולהשיג לעצמה את כתר אדוארד הקדוש של אליזבת השנייה. סקרלט גם ניסתה להשמיד את המיניונים לאחר שנכשלו במשימה שנתנה להם לגנוב עבורה את הכתר. הנבלת הראשית של הסרט | סנדרה בולוק | רונה פרומצ'נקו | דובבה על ידי טליה בגרסתה הלטינית. |
| הרב קטלנוביץ' | ממציא גאון, בעלה של סקרלט העוזר לה בגנבת כתר אדוארד הקדוש ובמימוש חלומה להשתלט על העולם. | ג'ון האם | מתי אטלס |  |
| וולטר נלסון | בעלה של מאדג' ואביהם של טינה, וולטר ג'וניור ובינקי. | מייקל קיטון | דרור טפליצקי |  |
| מאדג' נלסון | אשתו של וולטר ואימם של טינה, וולטר ג'וניור ובינקי. | אליסון ג'ני | לירון אלידי |  |
| טינה נלסון | בתם של וולטר ומאדג' ואחותם של וולטר ג'וניור ובינקי. | קייטי מיקסון | אילנית גרשון |  |
| וולטר נלסון ג'וניור | בנם של וולטר ומאדג' ואחיהם של טינה ובינקי. | מייקל ביטי | גדי לוי |  |
| פרופסור פלוקס | מדען. | סטיב קוגן | ארז שפריר | סטיב קוגן גם מדבב את שומר הכתר אותו מדבב לעברית אלברט כהן. |
| קריין | מספר הסרט ומעללי המיניונים. | ג'פרי ראש | אוהד שחר | מלבד הקריין, בגרסה העברית אוהד שחר דיבב גם את גרו |
| אליזבת השנייה | מלכת הממלכה המאוחדת. | ג'ניפר סונדרס | איילת רובינסון |  |
| גרו | ילד צעיר. מחונן ובעל מנת משכל גבוהה באופן חריג. הפך לבוס של המיניונים בסוף הסרט. | סטיב קארל | אוהד שחר |  |
הפקה

ביולי-אוגוסט 2012 הוכרז כי דמויות המיניונים יקבלו סרט משלהם, שיהווה ספין אוף ל"גנוב על הירח", וכי הוא ייצא בדצמבר 2014. כותב הקומיקס בריאן לינץ' נשכר לכתוב את תסריט הסרט, וסנדרה בולוק וג'ון האם לוהקו לתפקידי בני האנוש המרכזיים.
בספטמבר 2013, נדחתה יציאת הסרט ל-10 ביולי 2015.
הפצה ושיווק

הצגת הבכורה של הסרט התקיימה ב-11 ביוני 2015 בלונדון שבממלכה המאוחדת. הקרנות הסרט בארצות הברית החלו ב-10 ביולי, ובישראל החלו ההקרנות עוד קודם לכן, ב-2 ביולי.
עבור קידום הסרט, השקיעו סרטי יוניברסל כ-$593,000,000. פרסומות רבות לסרט הוצגו בסניפי "מקדונלד'ס" השונים בעולם, בנוסף לחלוקת צעצועים הקשורים בסרט עם ארוחות הילדים. שידורים פרסומיים ברשתות הטלוויזיה האמריקאיות היו נרחבים למדי, ועלותם נאמדת בסכום של כ-$25,600,000. סדרת קומיקס מוגבלת העוסקת בסרט פורסמה ב-17 ביוני על ידי חברת ההוצאה לאור הקטנה "טיטאן" (Titan). בנוסף, לסרט נעשו מכירות מרצ'נדייזינג נרחבות למדי.
פסקול

ב-10 ביולי 2015 יצא לאור פסקול הסרט על ידי חברת התקליטים "Back Lot Music", בשם "Minions: Original Motion Picture Soundtrack", בכתיבתו של הטיור פררה.
| Minions: Original Motion Picture Soundtrack> מס' | Minions: Original Motion Picture Soundtrack> שם | Minions: Original Motion Picture Soundtrack> משך | Minions: Original Motion Picture Soundtrack>  | Minions: Original Motion Picture Soundtrack>  | Minions: Original Motion Picture Soundtrack>  | Minions: Original Motion Picture Soundtrack>  | Minions: Original Motion Picture Soundtrack>  | Minions: Original Motion Picture Soundtrack>  | Minions: Original Motion Picture Soundtrack>  |
| --- | --- | --- | --- | --- | --- | --- | --- | --- | --- |
| 1. | Universal Fanfare (בביצוע פייר קופין)   | 0:32 |  |  |  |  |  |  |  |
| 2. | Happy Together (בביצוע "הצבים")   | 2:54 |  |  |  |  |  |  |  |
| 3. | I'm a Man (בביצוע The Spencer Davis Group)   | 3:05 |  |  |  |  |  |  |  |
| 4. | You Really Got Me (בביצוע "הקינקס")   | 2:14 |  |  |  |  |  |  |  |
| 5. | My Generation (בביצוע "המי")   | 3:16 |  |  |  |  |  |  |  |
| 6. | Mellow Yellow (בביצוע Donovan)   | 3:41 |  |  |  |  |  |  |  |
| 7. | Revolution (בביצוע פייר קופין)   | 2:33 |  |  |  |  |  |  |  |
| 8. | Minions Through Time  | 4:34 |  |  |  |  |  |  |  |
| 9. | Kevin, Stuart and Bob  | 2:57 |  |  |  |  |  |  |  |
| 10. | Minions Run Amok  | 1:29 |  |  |  |  |  |  |  |
| 11. | Tortellini  | 0:21 |  |  |  |  |  |  |  |
| 12. | The VNC  | 1:11 |  |  |  |  |  |  |  |
| 13. | Minions in the U.S.A.‎  | 2:13 |  |  |  |  |  |  |  |
| 14. | Orlando  | 0:46 |  |  |  |  |  |  |  |
| 15. | Scarlet Overkill  | 1:07 |  |  |  |  |  |  |  |
| 16. | Ruby Fight  | 2:58 |  |  |  |  |  |  |  |
| 17. | Make 'Em Laugh (בביצוע פייר קופין)   | 0:44 |  |  |  |  |  |  |  |
| 18. | Scarlet's Fortress  | 3:31 |  |  |  |  |  |  |  |
| 19. | Traveling Tribe  | 0:49 |  |  |  |  |  |  |  |
| 20. | Tower of London  | 1:39 |  |  |  |  |  |  |  |
| 21. | Hair (בביצוע פייר קופין)   | 0:54 |  |  |  |  |  |  |  |
| 22. | Fighting the Crown Keeper  | 1:43 |  |  |  |  |  |  |  |
| 23. | King Bob  | 0:57 |  |  |  |  |  |  |  |
| 24. | (Theme From (The Monkees (בביצוע פייר קופין)   | 0:29 |  |  |  |  |  |  |  |
| 25. | Dungeon Mayhem  | 0:35 |  |  |  |  |  |  |  |
| 26. | Goodbye Fabrice  | 2:28 |  |  |  |  |  |  |  |
| 27. | Minion Mission  | 4:56 |  |  |  |  |  |  |  |
| 28. | Sneaking In  | 2:34 |  |  |  |  |  |  |  |
| 29. | King Kong Kevin  | 3:30 |  |  |  |  |  |  |  |
| 30. | Our Hero Is Back  | 1:14 |  |  |  |  |  |  |  |
| 31. | Minions Victory  | 2:49 |  |  |  |  |  |  |  |
| 32. | (Greatest Renegade Unvelling (Gru  | 2:39 |  |  |  |  |  |  |  |
| משך כולל: | משך כולל: | 1:7:11 |  |  |  |  |  |  |  |
הכנסות

"המיניונים" זכה להצלחה רבה, אשר התבטאה בהכנסות גבוהות במיוחד. הסרט גרף בקופות ברחבי העולם הכנסות של $1,157,275,017, מתוכן $336,045,770 בצפון אמריקה ו-$821,229,247 בשאר העולם. הכנסות אלו מדרגות את הסרט כסרט החמישי המכניס ביותר של שנת 2015, כסרט העלילתי ה-13 בהכנסותיו בהיסטוריה, וכן גם כסרט הראשון בהכנסותיו בזיכיון "גנוב על". בנוסף, זהו סרט ההנפשה השלישי שגרף הכנסות של יותר ממיליארד דולרים, אחרי "צעצוע של סיפור 3" מ-2010 ו"לשבור את הקרח" מ-2013 כשהוא השני בדירוגו מהם, והוא לזה הראשון שאינו בהפצת חברת וולט דיסני.
ביקורת

אף על פי ההכנסות הגבוהות, "המיניונים" זכה לביקורות ממוצעות. באתר הסקירה "Rotten Tomatoes" הסרט זכה לציון של 54% (בהתבסס על 187 ביקורות, מתוכן 103 "טריות" ו-84 "רקובות"), ובאתר הסקירה "Metacritic" הוא זכה לציון של 56 (בהתבסס על 35 ביקורות, מתוכן 15 חיוביות ו-20 שליליות). בנוסף, באתר "CinemaScore" הוא זכה לציון של "A" ("בסדר").
המשך

בעקבות ההצלחה חסרת התקדים לה זכה הסרט, יוניברסל החלו לשקול הפקת המשך. בינואר 2017, הוכרז כי הוא ייצא לאקרנים ב-3 ביולי 2020. במאי 2019, נחשף כי סרט ההמשך יקרא "המיניונים: עלייתו של גרו". הפצתו נדחתה ל-1 ביולי 2022, עקב התפרצות נגיף קורונה-ווהאן.
גנוב על המיניונים

| --- | --- |

כרזת הסרט בישראל
 בימוי:  פייר קופין, כריס רנו 
 הופק בידי:  כריס מלדנדרי וג'נט הילי
 תסריט:  סינקו פול, קן דאוריו 
 עריכה:  גרגורי פלר
 שחקנים ראשיים:  סטיב קארל קריסטן ויג בנג'מין בראט מירנדה קוסגרוב אלזי פישר דנה גייר ראסל בראנד פייר קופין כריס רנויד
 מדבבים:  סטיב קארל ראסל בראנד קריסטן ויג קייסי סימפסון בנג'מין בראט 
 מוזיקה:  הטיור פררה ופארל ויליאמס
 מדינה:  ארצות הברית ארצות הברית
 חברת הפקה:  אילומיניישן הפקות
 חברה מפיצה:  יוניברסל
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 3 ביולי 2013 ישראל 4 ביולי 2013
 משך הקרנה:  98 דקות
 שפת הסרט:  אנגלית
 סוגה:  סרט קומדיה, סרט מונפש, סרט מדע בדיוני, סרט הרפתקאות, סרט לכל המשפחה 
 תקציב:  $76,000,000
 הכנסות:  $970,761,885
 הכנסות באתר מוג'ו:   despicableme2
 פרסים:  ראו רשימה
 סרט קודם:  "גנוב על הירח" (2010)
 סרט הבא:  "גנוב על העולם" (2017)
 www.despicableme.com
 דף הסרט ב־IMDb
 
גנוב על המיניונים (באנגלית: Despicable Me 2; בתרגום חופשי לעברית: נבזה שכמותי 2) הוא סרט קומדיה אמריקאי בהנפשה ממוחשבת של אילומיניישן מ-2013. הסרט בוים על ידי פייר קופין וכריס רנויד, ותסריטו נכתב על ידי קינקו פאול וקן דאוריו. הסרט מהווה המשך ל"גנוב על הירח" מ-2010, והוא לשני בזיכיון "גנוב על".
עלילת הסרט עוקבת אחרי נבל-העל גרו זמן לא רב לאחר מאורעות "גנוב על הירח". לאחר שאימץ שלוש בנות – מארגו, אדית' ואגנס – הוא פורש מחיי הפשע לטובת ניהול חיי משפחה תקינים. כשנבל-העל האגדי אל מאצ'ו זומם מזימה להשתלטות על העולם, גרו מגויס על ידי המרגלת לוסי ויילד לארגון ריגול סודי.
"גנוב על המיניונים" זכה להצלחה מסחרית אדירה והכניס מעל $970,761,885 בקופות. הביקורות לסרט היו חיוביות למדי, אם כי לא ברמת הסרט הקודם - באתרי איסוף הביקורות "Rotten Tomatoes" ו-"Metacritic" הוא זכה לציונים של 74% ו-62 בלבד, בהתאמה.
עלילה

בבסיס צבאי בחוג הארקטי, מעבדת מחקר רוסית מבצעת ניסויים בבעלי חיים במתשנת "PX-41". ביכולת אותו חומר, להעניק לאורגניזם אליו הוא מוזרק כוח על-אנושי ולהשתלט על תודעתו בהפיכתו לצמא דם. בעזרת מגנט ענק ורב עצמה, הבסיס מותקף ומעבדתו נגנבת בידי חוליית גנבים מסתורית. בידיעת הסכנה הטמונה בהימצאות החומר בידיים הלא נכונות, "הליגה הבינלאומית נגד נבלי-על" ממנה את המרגלת לוסי לפקד על מבצע ללכידת הפושעים. היא, במטרה להבין בצורה טובה יותר את מוחם של נבלי-העל, מחליטה לגייס לשורותיה את גרו. אך הוא, לאחר שפרש מחייו הפליליים לטובת ניהול חיי משפחה תקינים כשאימץ את שלוש הבנות מארגו, אדית' ואגנס, מסרב לבקשתה.
בניסיון להפוך לאיש עסקים כדרך חדשה בחייו, גרו נעזר בחברו הטוב ביותר, המדען נפריו, ובצבא ה"מיניונים", על מנת להקים חברה שתתמחה בבישול ג'לי. עם זאת, אף על פי שדווקא צבאו מתרצה מעבודות משק הבית, נפריו ממצה במהרה את החוויה, ובגעגועיו לחייו הקודמים הוא מחליט לעזוב את הבית. מדוכא מעזיבת חברו הטוב ביותר, וחסר עוררות, גרו חוזר בו מתשובתו ללוסי, ומצטרף לליגה. שלוש בנותיו – מארגו, אדית' ואגנס – מביעות דאגה מהעניין, בחשש לחייו, אך גם התלהבות מהצטרפותו לצד הגיבורים.
גרו משובץ יחד עם לוסי בקניון מקומי, במסווה של חנות מאפין, מתוך הערכת מודיעין כי העומד מאחורי גנבת החומר הוא אחד מבעלי העסקים. לאחר שבוחנים את כל אנשי המקום ללא הצלחה, גרו מעלה כיוון לחקירה משטרתית אחר אל-מאצ'ו, בעל מסעדה הנחשד כברון קטלני שביים את מותו בהר געש. מתוך אמונה מלאה בחשדותיהם, השניים פורצים למסעדתו של אל-מאצ'ו, אך נכשלים בחיפוש רמזים שיובלו להפללתו. תוך כדי משימתם, ובמציאת חיבה, השניים מתאהבים.
לאחר שחקירתם של לוסי וגרו מגיעה למבוי סתום, היות שהשניים לא הצליחו למצוא הוכחות לאשמתו של אל-מאצ'ו, הליגה עוצרת אדם עליו היא מטילה את האחריות למעשה, וזאת למרות התנגדותם התקיפה של השניים לדבר. לאחר שהם אינם מצליחים לשכנע בצדקתם את סיילס טוסיקבאום, מנהל ארגון הריגול, החקירה נחתמת, וכל אחד נשלך בחזרה לדרכו. בעוד גרו מפוטר, לוסי משובצת למשימה באוסטרליה. דרכיהם נפרדות, בדיכאון התופס את שניהם. על המטוס בדרך למשימתה, לוסי מתוודעת לרגשותיה כלפי גרו, ובעזרת מצנח חוזרת על מנת להתוודות. במקביל, גרו ממשיך במאמציו להוכיח את אשמתו של אל-מאצ'ו, ובסופו של דבר מצליח בכך.
אל-מאצ'ו חושף את תוכניתו להשתלט על כדור הארץ, בעזרתו של לא אחר מאשר נפריו. השניים יוצרים לעצמם צבא אימתני בדמות המיניונים, אליהם הם מזריקים את חומרי ה-"PX-41". לאחר שגרו מסרב להצעה להצטרף אליהם, אל-מאצ'ו חוטף את לוסי, מיד לאחר נחיתתה, ומתכוון לשגרה על טיל אל תוך הר געש במטרה להסיט את גרו בזמן שיממש את תוכניתו. נפריו מבין כי בחר בדרך שגויה, וחובר בחזרה לצידו של גרו. כאשר המיניונים מושפעי החומר תוקפים את גרו ושלוש בנותיו, נפריו משתמש בתערובת אותה רקח כדי להחזירם למצב המקורי. המיניונים מופנים כלפי אל-מאצ'ו, שבתבוסתו משגר את הטיל אליו קשורה לוסי. גרו יוצא בעקבותיה, ומצליח להצילה ברגע האחרון כשהשניים מתרסקים אל תוך ים. אז, הם מתוודים על רגשותיהם, ומחליטים לצאת לדייט. כעבור 147 דייטים, כשמתפתחת מערכת יחסים, השניים נישאים.
בסצנה שאחרי הכתוביות, שלושה מהמיניונים — קווין, בוב וסטיוארט — ניגשים למבחן בד, ומתבשרים על כך שהתקבלו להשתתף בסרט.
מדבבים ודמויות

סטיב קארל - גרו: נבל-על כושל המנהל רשת פשע זניחה בעזרת צבא "מיניונים", הפורש מחייו הפליליים לטובת ניהול חיי משפחה תקינים כאשר הוא מאמץ את שלוש הבנות מארגו, אדית' ואגנס. בגרסה העברית, את קולו של גרו דיבב אוהד שחר.
קריסטן ויג - לוסי: מרגלת בשירות "הליגה הבינלאומית". בגרסת העברית, את קולה של לוסי דיבבה ליאת הר לב.
בנג'מין בראט - אל-מאצ'ו: ברון פשע קטלני השואף להשתלט על כדור הארץ ומסתיר את זהותו כאיש עסקים בעל מסעדה. במקור, אל פצ'ינו לוהק לתפקיד, אך הוא פרש מההפקה בעקבות חילוקי דעות יצירתיים. בגרסה העברית, את קולו של אל מאצ'ו דיבב צביקה שוורצברג.
מירנדה קוסגרוב - מארגו: אחת משלוש הבנות, הגדולה מבניהן. בגרסה העברית, את קולה של מארגו דיבבה נועה פלדמן.
דנה גייר - אדית': אחת משלוש הבנות, האמצעית. בגרסה העברית, את קולה של אדית דיבבה בר מיניאלי.
אלזי פישר - אגנס: אחת משלוש הבנות, הקטנה מבניהן. בגרסה העברית, את קולה של אגנס דיבבה אילה פלדמן.
ראסל בראנד - נפריו: מדען, עוזרו לשעבר של גרו ברשת הפשע וחברו הטוב ביותר. בגרסה העברית, את קולו של נפריו דיבב אמנון וולף.
סטיב קוגן - סיילס טוסיקבאום: מנהל ארגון הריגול "הליגה הבינלאומית נגד נבלי-על". בגרסה העברית, את קולו של סיילס טוסיקבאום דיבב דודו ניב.
מויסס אריאס - אנטוניו: בנו של אל-מאצ'ו. בגרסה העברית, את קולו את אנטוניו דיבב דור סרוגו.
פייר קופין - קווין, בוב וסטיוארט: עוזריו האישיים של גרו, חברים בצבא ה"מיניונים". מלבד שלושה אלו, קופין תרם את קולו גם עבור שאר ה-896 מיניונים שהופיעו בסרט. את קולם של המיניונים מושפעי המוטגן "PX-41", נתן כריס רנויד.
הפקה

ביולי 2010, מנכ"ל "Illumination Entertainment", המפיק כריס מלדמדרי, חשף כי החל פיתוחו של המשך ל"גנוב על הירח". ביוני 2011, הוכרז כי ההמשך ייצא לאקרנים ב-3 ביולי 2013. שלבי דיבוב ראשוניים נעשו כבר באוקטובר, וההפקה החלה בפברואר 2012.
לאחר שיחות שנכשלו בדבר עם חאווייר ברדם, אל פצ'ינו לוהק לתפקיד האנטגוניסט, הנבל "אל-מאצ'ו". אושר כי סטיב קארל, ראסל ברנד, מירנדה קוסגרוב, דנה גייר ואלזי פישר ישובו לתפקידיהם הקודמים, והוכרז כי קריסטן ויג וסטיב קוגן לוהקו לתפקידים חדשים. במאי 2013, כחודשיים בלבד לפני מועד היציאה לאקרנים, נודע כי פאצ'ינו החליט לעזוב את ההפקה, בעקבות "חילוקי דעות יצירתיים". בזמן זה, דמותו כבר עברה את תהליך ההנפשה לפי משחקו והותאמה לחלוטין לקולו. במקומו, הובא בנג'מין בראט, לו היו חמישה ימי הקלטה ודיבוב בלבד כדי להחליף את אל-פאצ'ינו. לאחר מאמץ רב, בסופו של דבר, תהליך ההחלפה צלח.
הפצה

הצגת הבכורה של הסרט התקיימה ב-5 ביוני 2013 בבית הקולנוע "Event Cinemas" שבבונדיי ג'נקשן, אוסטרליה. מעט מאוחר יותר, ב-12 ביוני, הוא הוצג לראשונה בפני קהל, כחלק מפסטיבל סרטי ההנפשה הבינלאומי אנסי הצרפתי. זמן לא רב אחר כך, ב-22 ביוני, נחגג אירוע השקה מיוחד, בלוס אנג'לס, בו נכחו חברי צוות השחקנים וההפקה על "השטיח הצהוב". בצפון אמריקה, החלו הקרנות הסרט באופן רשמי ב-3 ביולי, ובישראל יום לאחר מכן, ב-4 ביולי. בנוסף להפצה בגרסתו הרגילה, הסרט הוקרן במקומות מסוימים גם בגרסאות IMAX ו-4DX.
לקראת סוף השנה, החלו לצאת לשווקים מהדורות המדיה הביתית של הסרט - ב-26 בנובמבר הוא יצא בהפצה דיגיטלית, וב-10 בדצמבר הוא יצא בעותקי DVD ו-Blu-Ray. בנוסף לסרט עצמו, מהדורות ה-DVD וה-Blu-Ray כללו בהן גם אסופת סרטים קצרים המרחיבים את קורותיהן של דמויות שונות - "Puppy", ‏"Panic in the Mailroom" ו-"Training Wheels". חברת "Walmart" הוציאה לצד העותקים גם מהדורה מוגבלת של צעצועים, במטרה למשוך רכישות קונים ולנצל את מומנטום המרצ'נדייזינג.